Il-PM jiltaqa' man-nies fi Triq ir-Repubblika
Il-Prim Ministru Robert Abela waqaf jitkellem ma' diversi persuni waqt li kien jinsab, fi Triq ir-Repubblika, viċin il-Qorti fil-Belt Valletta. Miguela Xuereb Dalgħodu, il-Prim Ministru xehed fl-inkjesta ta' Repubblika dwar ir-rifjut tal-Gvern li jdaħħal immigranti f'Malta minkejja li kienu jinsabu f'periklu, il-Prim Ministru Robert Abela ta l-kumment tiegħu lill-midja. Filmat: Dakinhar tal-Għid kellna 5 ħidmiet ta' salvataġġ – PM Filwaqt li ħafna nies ferrħu xħin raw lill-Prim Ministru għaddej minn Triq ir-Repubblika, u bdew jitolbuh jieħu ritratt magħhom, kienu diversi dawk li kkritikaw l-aġir tiegħu fuq Facebook, għax fi kliemhom "ma jagħtix eżempju sabiħ lill-pubbliku li qed ikun imħeġġeġ sabiex ma jinteraġixxix b'dan il-mod ma' persuni li ma jgħixux fl-istess dar". Kien hemm kritika wkoll indirizzata lill-ġurnalisti, għax ma żammewx id-distanza mill-Prim Ministru. Il-Prim Ministru kien espost għal kritika simili fl-aħħar jiem partikolarment meta mar iżur lill-anzjani fir-residenza ta' San Vinċenz de Paule. Qraba ta' residenti ħassuhom urtati li huma ma jistgħux jibagħtulhom l-ikel u l-Prim Ministru u uffiċjali oħra tal-Gvern jidħlu fir-residenza "qisu xejn mhu xejn".